મેરી કોમે ધાર્યું હોત તો નોર્થ ઈસ્ટ અંગે પોલિટિકલ સ્ટેટમેન્ટ ઇન્ટરનેશનલ લેવલ પર કરી શકી હોત. પણ એણે તો તિરંગો એના માટે લહેરાતો જોઈને કેવી ગૌરવવંતી ફિલિંગ થઇ એની નિખાલસ વાત કરી છે. એ ઘડીને લાઈફની બેસ્ટ મોમેન્ટ કહી છે. ‘આઈ મેરી કોમ હેડ ડન ધિસ ફોર ઇન્ડિયા.’ ૧૫ ઓગસ્ટ, ૨૦૧૨નો દિવસ હું ભૂતકાળના શહીદોથી લઇ વર્તમાનના કોઈ નેતા – ગુરૂ – ફિલ્મસ્ટારને નહિ, પણ ભારત જેના પર ભવિષ્યમાં ય ગર્વ લઇ શકે એવી આજની એક ખેલાડી સ્ત્રી મેરી કોમને અર્પણ કરવાનું પસંદ કરીશ. કેટરીના -કરીના સ્ટાર તરીકે પૂજાય એની સામે વાંધો નથી, પણ મેરી કોમને આપણે એવું જ પ્રચંડ સ્ટાર સ્ટેટસ ના આપીએ , એની સામે મને જરૂર વાંધો છે.